G7
G7 (ka Seitsme grupp; 1990. aastatel tuntud ka kui Suur seitsmik) on ühendus, mille moodustavad seitsme juhtiva tööstusriigi rahandusministrid ja neile alluvad töörühmad. G7 korraldab regulaarseid kohtumisi, kus arutatakse majanduspoliitilisi küsimusi. Senise tava kohaselt on liikmesriikide rahandusministrid ja keskpankade juhid kohtunud vähemalt kaks korda aastas. Euro kasutuselevõtmisest alates osaleb kokkusaamistel ka Euroopa Keskpank. 2014. aastani toimunud G7 liikmesriikide ja Venemaa valitsusjuhtide iga-aastasi kokkusaamisi tuntakse G8 nime all. G7 moodustati 1976. aastal, mil G6-ga liitus Kanada.